ᱞᱚᱫᱚᱢ ᱟᱨ ᱥᱟᱢᱩ ᱟᱯᱟ ᱦᱚᱯᱚᱱ ᱱᱟᱹᱭᱦᱟᱹᱨ ᱠᱤᱱ ᱪᱟᱞᱟᱣ ᱮᱱᱟ ᱾ ᱥᱮᱴᱮᱨ ᱠᱟᱛᱮᱫ ᱥᱟᱱᱟᱢ ᱟᱜ ᱠᱟᱛᱷᱟ ᱠᱤᱱ ᱞᱟᱹᱭᱟᱫ ᱠᱳᱣᱟ, ᱢᱮᱱᱠᱷᱟᱱ ᱪᱷᱤᱛᱟᱹ ᱢᱟᱹᱭ ᱫᱚ ᱱᱚᱸᱰᱮ ᱫᱚ ᱵᱟᱭ ᱦᱮᱡ ᱟᱠᱟᱱᱟ ᱾ ᱟᱹᱰᱤ ᱦᱟᱭ ᱦᱩᱛᱟᱹᱥ ᱨᱮᱠᱤᱱ ᱯᱟᱲᱟᱣ ᱮᱱᱟ ᱾ ᱦᱟᱱᱦᱟᱨ ᱛᱮᱫ ᱮ ᱢᱮᱱ ᱠᱮᱫᱟ ᱼ ᱯᱟᱥᱮᱫ ᱡᱟᱶᱟᱭ ᱦᱚᱯᱚᱱ ᱮᱨᱟᱧ ᱫᱚᱭ ᱢᱚᱠᱚᱧ ᱮᱢᱟᱱ ᱞᱮᱱ?  ᱵᱟᱵᱮᱱ ᱟᱹᱭᱠᱟᱹᱣ ᱟᱠᱟᱫᱮᱭᱟ ᱡᱟᱢᱟᱭ ᱩᱥᱟᱹᱫ ᱦᱚᱲ ᱞᱮᱠᱟ ᱡᱟᱯᱟᱜ ᱡᱮᱨᱮᱫ ᱢᱩᱞᱤᱱ ᱢᱮᱫ ᱟᱦᱟ ᱠᱟᱛᱮ ᱱᱤᱡᱷᱩᱢ ᱛᱷᱤᱨ ᱠᱟᱛᱮᱫ ᱛᱟᱦᱮᱱ?
 ᱦᱟᱱᱦᱟᱨ ᱮᱨᱟ ᱺᱼ ᱦᱟᱭ ᱦᱟᱭ – ᱟᱯᱮ ᱫᱚ ᱚᱠᱟᱛᱮ ᱜᱤᱫᱽᱨᱟᱹ ᱫᱚᱯᱮ ᱠᱳᱞ ᱜᱤᱰᱤ ᱠᱟᱫᱮᱭᱟ ᱦᱳ?  ᱢᱟᱥᱮ ᱞᱟᱭ ᱯᱮ?  ᱱᱤᱛ ᱫᱚ ᱚᱠᱟᱨᱮ ᱵᱚᱱ ᱧᱟᱢᱮᱭᱟ ᱦᱳ?  ᱪᱮᱫ ᱠᱚ ᱯᱮ ᱨᱚᱲ ᱮᱜᱮᱨ ᱟᱠᱟᱫᱮᱭᱟ ᱯᱟᱥᱮᱫ?  ᱢᱟᱥᱮ ᱞᱟᱹᱭ ᱟᱞᱮ ᱯᱮ?
 ᱥᱟᱢᱩ ᱺᱼ ᱮ ᱜᱳ ᱵᱟᱹᱦᱩ ᱜᱤᱫᱽᱨᱟᱹ ᱡᱟᱦᱟᱱᱟᱜ ᱠᱚ ᱵᱟᱭ ᱞᱟᱭ ᱵᱟᱲᱟ ᱟᱠᱟᱫ ᱢᱮᱭᱟ?  ᱢᱟᱱᱮ ᱵᱚᱛᱚᱨ ᱠᱟᱛᱷᱟ ᱠᱚ ᱾ ᱢᱮᱱ ᱟᱠᱳ ᱟᱹᱰᱤ ᱥᱮᱫᱟᱭ ᱥᱮᱫᱟᱭ ᱠᱷᱚᱱ ᱟᱵᱚ ᱵᱟᱲᱜᱮ ᱞᱟᱛᱟᱨ ᱫᱚ ᱵᱷᱩᱛᱟᱹᱦᱟ ᱜᱮᱭᱟ ᱾ ᱚᱠᱟᱭᱮᱱᱟᱭ ᱜᱤᱫᱽᱨᱟᱹ ᱫᱚ ᱯᱟᱡᱟᱛᱮ ᱵᱟᱭ ᱧᱟᱢᱚᱜ ᱠᱟᱱᱟ ᱡᱚᱠᱷᱚᱱ ᱾ ᱯᱟᱥᱮᱫ ᱫᱚ ᱟᱸᱜᱮᱱ ᱮᱱᱟᱭ ᱪᱷᱟᱱ ᱮᱱᱟᱭ?
 ᱞᱚᱫᱚᱢ ᱺᱼ ᱚᱡᱷᱟ ᱵᱟ ᱪᱮᱫ ᱪᱮᱠᱟᱭ ᱦᱚᱭᱚᱜ ᱟ?  ᱪᱮᱠᱟᱛᱮ ᱵᱟᱹᱦᱩ ᱞᱮ ᱧᱟᱢ ᱨᱩᱣᱟᱹᱲ ᱮᱭᱟ?
 ᱯᱮ ᱢᱟᱦᱟ ᱯᱟᱨᱚᱢ ᱜᱚᱫ ᱮᱱᱟ, ᱯᱮ ᱢᱟᱦᱟ ᱯᱟᱨᱚᱢ ᱦᱤᱞᱚᱜ ᱛᱮᱫᱚ ᱟᱹᱭᱩᱵ ᱧᱩᱦᱩᱢ ᱧᱩᱛ ᱟᱠᱟᱱᱟ ᱢᱟᱪᱷᱤ ᱟᱫᱷᱟᱨ ᱟᱠᱟᱱᱟ ᱾ ᱚᱲᱟᱜ ᱦᱚᱲ ᱠᱚ ᱟᱹᱰᱤ ᱜᱩᱱᱤ ᱵᱷᱟᱹᱵᱤᱛ ᱟᱛᱮ ᱨᱟᱪᱟ ᱠᱚᱨᱮ ᱟᱯᱟᱱ ᱟᱯᱤᱱ ᱫᱩᱲᱩᱵ ᱠᱟᱛᱮ ᱱᱟᱱᱟ ᱦᱩᱱᱟᱹᱨ ᱠᱚ ᱫᱤᱥᱟᱹ ᱨᱟᱠᱟᱵ ᱫᱤᱥᱟᱹ ᱟᱲᱜᱳᱭᱮᱫᱟ ᱢᱚᱱᱮᱨᱮ ᱪᱷᱤᱛᱟᱹ ᱢᱟᱹᱭᱟᱜ ᱠᱟᱛᱷᱟ ᱾ ᱩᱱ ᱚᱠᱛᱚ ᱨᱟᱪᱟ ᱨᱮ ᱰᱤᱵᱟ ᱵᱟᱛᱤ ᱡᱩᱞᱩ ᱡᱩᱞᱩ ᱡᱩᱞᱩᱜ ᱠᱟᱱ ᱛᱟᱸᱦᱮ ᱠᱟᱱᱟ ᱾ ᱢᱤᱫᱴᱟᱝ ᱱᱟᱱᱦᱟ ᱥᱟᱦᱤᱡ ᱦᱚᱭ ᱦᱮᱡ ᱮᱱᱟ ᱰᱤᱵᱟ ᱵᱟᱹᱛᱤ ᱦᱚᱸ ᱦᱚᱭ ᱵᱷᱟᱨᱰᱚ ᱛᱮ ᱤᱬᱤᱡ ᱜᱚᱫ ᱮᱱᱟ ᱡᱳᱞᱳᱜ ᱰᱤᱵᱟᱹ ᱥᱮᱸᱜᱮᱞ ᱾ ᱚᱱᱟ ᱥᱟᱶᱛᱮ ᱟᱨᱦᱚᱸ ᱟᱰᱤ ᱡᱩᱨ ᱵᱷᱟᱨᱰᱚ ᱜᱩᱨᱞᱟᱼᱜᱩᱨᱞᱤ ᱵᱚᱞᱚᱭᱮᱱᱟ ᱾ ᱚᱱᱟ ᱥᱟᱶᱛᱮ ᱪᱷᱤᱛᱟᱹ ᱢᱟᱹᱭ ᱦᱚᱸᱭ ᱜᱩᱨᱞᱟᱣ ᱵᱚᱞᱚᱭᱮᱱᱟ ᱾ ᱟᱨ ᱦᱚᱭ ᱦᱚᱸ ᱢᱤᱫ ᱜᱷᱟᱲᱤ ᱛᱟᱭᱚᱢ ᱛᱷᱤᱨ ᱠᱮᱫᱟᱭ ᱾ ᱨᱟᱪᱟᱨᱮ ᱛᱤᱸᱜᱩ ᱛᱷᱤᱨ ᱟᱠᱟᱱ ᱪᱷᱤᱛᱟᱹ ᱧᱮᱞ ᱠᱟᱛᱮ ᱡᱚᱛᱚ ᱦᱚᱲ ᱠᱚ ᱦᱟᱦᱟᱲᱟᱜ ᱟᱠᱟᱱᱟ ᱾ ᱪᱷᱤᱛᱟᱹ ᱼ ᱪᱷᱤᱛᱟᱹ ᱢᱮᱱ ᱠᱟᱛᱮ ᱞᱚᱫᱚᱢ ᱫᱚᱭ ᱫᱟᱹᱲ ᱥᱮᱴᱮᱨ ᱮᱱᱟ ᱪᱷᱤᱛᱟᱹ ᱥᱟᱢᱟᱝ ᱨᱮ ᱾ ᱪᱷᱤᱛᱟᱣᱟᱜ ᱛᱤ ᱥᱟᱵ ᱠᱟᱛᱮ ᱞᱚᱫᱚᱢ ᱫᱚᱭ ᱨᱟᱜ ᱠᱮᱫᱟ ᱾ ᱟᱨ ᱞᱚᱫᱚᱢ ᱪᱷᱤᱛᱟᱹᱭ ᱠᱩᱞᱤ ᱠᱮᱫᱮᱭᱟ ᱼ ᱢᱟ ᱞᱟᱭ ᱢᱮ ᱜᱳ ᱚᱠᱟᱨᱮᱢ ᱛᱟᱸᱦᱮ ᱠᱟᱱᱟ ᱩᱢᱤᱱ ᱫᱤᱱ ᱫᱚ? 